Tr fe de dr De dr de Dr De dr De dr De dr dr De de dr dr de de de dr A d 


Acatistul Sfântului ierarh Luca al Crimeei 
(29 mai/1 1 iunie) 

Viața și Acatistul 
Sfântului lerarh 
LUCA AL CRIMEEI 


Editura Institutului Biblic și de Misiune Ortodoxă 


(Ş) COLECȚIA ACATISTE ȘI VIEȚI DE SFINȚI CAARARIRARARA 


[Preotul, după ce îşi pune epitrahilul şi felonul, deschide dvera și dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi pururea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinților părinților noştri, Doamne lisuse 


Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 

Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne lisuse Hristoase, Dumnezeul nostru, 


miluieşte-ne pe noi. Amin. 


Apoi se zic troparele de umilinţă: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm şi Să cădem la Hristos Împăratul nostru Dumnezeu. 

Veniţi să ne închinăm şi Să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori) 


Şi îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 

Troparul Sfântului, glasul I: Propovăduitor al dreptei credinţe, mărturisitor şi 
arhiereu strălucit al pământului Crimeei, stâlp neclintit al Ortodoxiei şi doctor înţe- 
lepţit de harul Sfântului Duh, Sfinte ierarhe Luca, roagă-te lui Hristos Dumnezeu 
să ne dăruiască pace şi mare milă. (de două ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. al Născătoarei-Invierii, acelaşi glas 


Gavriil, zicând ţie, Fecioară: „Bucură-te!”, împreună cu glasul S-a întrupat Stă- 
pânul tuturor, întru tine, chivotul cel sfânt, precum a zis dreptul David. Arâtatu-te- 
ai mai cuprinzătoare decât cerurile, ceea ce ai purtat pe Făcătorul tău. Slavă Celui 
ce S-a sălăşluit întru tine! Slavă Celui ce S-a născut din tine! Slavă Celui ce ne-a 
mântuit pe noi prin naşterea ta! 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu 0 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacele şi icoasele 


Condacul 1 

Veniţi, iubitorilor de Sfinţi, cu evlavie să lăudăm pe păstorul cel de Dumnezeu 
luminat al Simferopolei şi doctorul cel prea ales, că, vieţuind ca un înger, numele 
cel dumnezeiesc al lui Hristos a mărturisit; pentru care strigăm: Bucură-te, Sfinte 
Luca, vrednicule de laudă! 


Icosul 1 

Înger te-ai arătat, părinte, în vremurile din urmă, între oamenii necăjiţi, că viață 
îndumnezeită ducând pe pământ, Sfinte ierarhe Luca, dreptar te-ai făcut cu adevă- 
rat clerului şi mirenilor, pentru care strigăm ţie unele ca acestea: 

Bucură-te, cel cu care se laudă toată Rusia; 

Bucură-te, vas al cucerniciei; 

Bucură-te, dreptar al păstoririi oamenilor; 

Bucură-te, cel ce pe Hristos L-ai mărturisit cu îndrăznire; 

Bucură-te, cel ce vindeci neputinţele muritorilor; 

Bucură-te, cel ce legiuita căsnicie ai iubit; 

Bucură-te, cel ce pe fiii tăi i-ai luminat; 

Bucură-te, laudă sfinţită a credincioşilor; 

Bucură-te, podoabă a cinstiţilor episcopi; 

Bucură-te, carte a cereştilor obiceiuri; 

Bucură-te, Sfinte Luca, vrednicule de laudă! 


Condacul 2 

Moaştele sfinţilor din Kiev văzând, desfătările lumești ai urât şi către ostenelile 
credinţei îndreptându-te în chip neabătut, Sfinte Luca, prea lăudate, cu bucurie stri- 
gai cântarea îngerească: Aliluia! 

Icosul 2 

Amândouă cunoaşterile având, pe cea lumească şi pe cea dumnezeiască, întune- 
ricul celor fără de Dumnezeu ai risipit, şi cu meşteşugul doctorilor îndeletnicindu- 
te, Sfinte Luca, cu ajutorul harului în nenumărate rânduri ai vindecat neputinţele 
muritorilor, pentru care strigăm ţie unele ca acestea: 

Bucură-te, scăpare a celor ce pătimesc; 

Bucură-te, îmbărbătare a celor ce se tânguiesc; 

Bucură-te, încetare a durerilor anevoie de vindecat; 

Bucură-te, ridicare a oamenilor bolnavi; 

Bucură-te, întărire neclintită a celor cu frică de Dumnezeu; 

Bucură-te, turn neclătinat al binecredincioşilor creştini; 

Bucură-te, călăuzitor al doctorilor; 

Bucură-te, cel ce înaripezi inimile celor nedreptățiţi; 

Bucură-te, cel ce rosteşti cuvintele înţelepciunii; 

Bucură-te, cel ce închizi gurile potrivnicilor credinţei; 

Bucură-te, lăudător al Maicii Domnului; 

Bucură-te, cel ce dobori pe vrăjmaşii ei; 

Bucură-te, Sfinte Luca, vrednicule de laudă! 


Condacul 3 

Slava celor trecătoare şi nestatornice urând, ai îndrăgit nectarul înțelepciunii şi ca o 
albină iubitoare de osteneală ai cules, Sfinte părinte Luca, mierea cunoştinţei 
dumnezeieşti din Sfânta Evanghelie, lui Hristos, Domnului tău, cântându-l: Ali- 
luia! 


Icosul 3 

Dumnezeiască râvnă câştigând, ai mers pe calea desăvârşirii; că, pe Hristos iubind 
din toată inima, de Dumnezeu cinstite, har de sus ai primit, care insuflă pe toţi să 
strige ţie: 

Bucură-te, prieten al adevărului; 

Bucură-te, sfeşnic al cunoaşterii dumnezeieşti; 

Bucură-te, dreptar al ştiinţei tămăduirii; 

Bucură-te, următor al doctorilor fără de arginţi; 

Bucură-te, viţă cu multă roadă a viei lui Hristos; 

Bucură-te, carte minunată a înţelepciunii; 

Bucură-te, cel ce străluceşti ca o nouă stea; 

Bucură-te, cel ce eşti vas al harului; 

Bucură-te, îndreptător prea cinstit al celor căsătoriţi; 

Bucură-te, vas al alinării celor bolnavi; 

Bucură-te, întăritor al celor pe nedrept învinuiți; 

Bucură-te, doborâtor al potrivnicilor lui Dumnezeu; 
Bucură-te, Sfinte Luca, vrednicule de laudă! 


Condacul 4 

Cu dumnezeiască râvnă, haina preoţiei ai îmbrăcat ca un înger, Sfinte Luca, de 
Dumnezeu înţelepțite, şi în mijlocul celor necredincioşi ai lucrat poruncile Domnu- 
lui, îndemnând pe cei dimpreună cu tine să cânte pururea cântarea: Aliluia! 


Icosul 4 

Auzit-ai glasul Domnului, care porunceşte să ne ducem crucea cu bucurie; pentru 
aceasta, toate necazurile, temniţele şi chinurile le-ai răbdat, sfinte, întărind turma ta 
cuvântătoare, care cântă ţie cu veselie: 

Bucură-te, urmaş al apostolilor; 

Bucură-te, slujitor al suferinzilor; 

Bucură-te, chirurg al bolilor trupului; 

Bucură-te, tămăduitor al neputinţelor sufleteşti; 

Bucură-te, dimineaţă prea luminată a vieţii libere întru Duhul; 

Bucură-te, certare neînduplecată a necredinţei cumplite; 

Bucură-te, cel ce ai îndurat fără teamă necazurile; 

Bucură-te, cel ce te-ai depărtat cu bună îndrăznire de răutate; 

Bucură-te, podoabă a poporului Rusiei; 

Bucură-te, cel ce pedepseşti pe amarii demoni; 

Bucură-te, cel ce aduci frică asupra făcătorilor de rele; 

Bucură-te, cel ce chemi la pocăință pe cei păcătoşi; 

Bucură-te, Sfinte Luca, vrednicule de laudă! 


Condacul 5 

Nesuferind să fie scoasă icoana Născătoarei de Dumnezeu, ocară ai primit de la cei 
fără de Dumnezeu, că ai vrut să ai ajutătoare în meşteşugul tău puterea ei cea prea 
curată şi lui Hristos ai cântat, înțelepte, lauda: Aliluia! 


Icosul 5 

Ierarh al Bisericii te-ai arătat, cu dumnezeiască chemare, ca să păstoreşti cetele cre- 
dincioşilor, iar la tunderea în monahism numele Sfântului apostol Luca doctorul în 
chip minunat ai luat, pentru care, veselindu-ne, strigăm ţie din inimă: 

Bucură-te, cel ce eşti bucurie ierarhilor; 

Bucură-te, cel ce eşti cinste monahilor; 

Bucură-te, pildă pentru cei feciorelnici; 

Bucură-te, întărire a celor căsătoriți; 

Bucură-te, cel ce ai îmbrăcat haina sfântă; 

Bucură-te, cel ce împotrivirile casnicilor tăi nu le-ai luat în seamă; 
Bucură-te, cel ce ai săvârşit Jertfa Sfintei Liturghii; 

Bucură-te, cel ce ai dorit Împărăţia cerurilor; 

Bucură-te, luminător al credincioşilor din Taşkent; 

Bucură-te, fulger care opreşti nebunia prigonitorilor; 

Bucură-te, Sfinte Luca, vrednicule de laudă! 


Condacul 6 

Cu credinţă neclintită, cu răbdare, rugăciune şi smerenie, uneltirile necredincioşilor 
desăvârşit le-ai surpat, fericite, iar în trupul tău, ca un rob al lui Dumnezeu, ai pur- 
tat rănile lui Hristos şi ai plinit lipsurile necazurilor Lui, după cuvântul aposto- 
lului, strigând Celui răstignit pentru noi: Aliluia! 


Icosul 6 

Neabătut te-ai luptat să păzeşti Biserica nestricată de vătămarea fraților mincinoşi; 
că tu, ca un episcop al lui Hristos, dezbinările le-ai înlăturat. Pentru aceasta, orto- 
docşii de pretutindeni te cinstesc, strigând: 

Bucură-te, limbă a adevărului; 

Bucură-te, stricare a necredinţei; 

Bucură-te, mustrător al clericilor fără de rânduială; 

Bucură-te, îndreptător al sfințitei preoţimi; 

Bucură-te, cel ce ai înlăturat fără cruţare necurăţia eresurilor; 

Bucură-te, cel ce ai dat în vileag schisma cea urâtă de Dumnezeu; 

Bucură-te, gură a deplinătății dogmelor; 

Bucură-te, băutură prea dulce a îndurării; 

Bucură-te, cel prin care au fost biruiţi demonii; 

Bucură-te, cel de care s-au veselit îngerii; 

Bucură-te, luminător al întregii Biserici; 

Bucură-te, izbăvitor al Rusiei din rătăcire; 

Bucură-te, Sfinte Luca, vrednicule de laudă! 


Condacul 7 

Singur rămânând în vremuri de surghiun, sfinte, înălţai lui Hristos cântare şi, ca un 
înţelept plugar, ai semănat în suflete cuvântul Evangheliei, iar secerând belşug de 
spice, cântai Sfintei Treimi: Aliluia! 


Icosul 7 

Ca pe un nou ierarh şi doctor dumnezeiesc, vistierie a harului lui Hristos, mărtu- 
risitor al dogmelor şi păstor al Crimeei prea lăudat, te cinstim cu toţii, Sfinte Luca, 
strigând întru veselie: 

Bucură-te, călăuzitor al Taşkentului; 

Bucură-te, hrănitor al celor flămânzi; 

Bucură-te, cel prin care a primit sfințire Siberia; 

Bucură-te, cel prin care bărbaţii închişi au primit izbăvire; 
Bucură-te, cel ce prin multe locuri ale Rusiei ai pribegit; 
Bucură-te, cel ce în lanţuri, ca un răufăcător, multe ai pătimit,; 
Bucură-te, cel de care s-au înspăimântat cugetătorii de rele trimişi în taină; 
Bucură-te, dumnezeiască linişte a celor osândiţi împreună cu tine; 
Bucură-te, cel prin care şi-au căpătat vederea cei orbi; 

Bucură-te, cel prin care au fost păziţi pruncii; 

Bucură-te, laudă a cinstiţilor preoţi; 

Bucură-te, cutremurare pentru cei nelegiuiţi; 

Bucură-te, Sfinte Luca, vrednicule de laudă! 


Condacul 8 

Ca un străin între străini ai fost socotit, părinte, viaţă străină petrecând; că tu, mutat 
fiind dintr-o cetate în alta, numele cel mare al lui Hristos l-ai propovăduit cu tărie, 
ca un nou apostol şi mărturisitor, strigând: Aliluia! 


Icosul 8 

Socotit-ai sfânta credinţă a lui Hristos, părinte, ca pe o bogăție mai presus de toate 
bogăţiile şi ca pe un mărgăritar ai arătat-o credincioşilor, sfinte. Pentru aceasta cu 
dragoste cântăm ţie laudă de mulţumire: 

Bucură-te, arhiereu fără de arginţi; 

Bucură-te, împreună cetăţean al cetelor de sus; 

Bucură-te, prieten bun în surghiunul amar; 

Bucură-te, priceput doctor al bolilor de ochi; 

Bucură-te, cel ce ai alungat pe ispititorii cei nevăzuţi; 

Bucură-te, vindecător al orbilor; 

Bucură-te, mustrător al necredincioşilor; 

Bucură-te, îndreptător al preotului Martin; 

Bucură-te, cel ce ai adus la credinţă ținuturi din miazănoapte; 

Bucură-te, laudă a răbdării întru credinţă; 

Bucură-te, cântare de bucurie întru necazuri; 

Bucură-te, Sfinte Luca, vrednicule de laudă! 


Condacul 9 

Toată cetatea Turuhanskului s-a ridicat pentru tine, de Dumnezeu purtătorule, şi te- 
a cerut păstor; că, aflând de mulțimea faptelor bune şi a vindecărilor săvârşite de 
tine, slăveau pe Domnul, cel ce te-a proslăvit, strigând: Aliluia! 

Icosul 9 


Cuvinte ale cunoştinţei de Dumnezeu, învățături ale bunei credinţe şi dogme orto- 
doxe revărsa gura ta, părinte, şi revărsarea neştiinţei ai oprit-o, luminând pe cei 


dimpreună cu tine, care strigă unele ca acestea: 
Bucură-te, luminător al celor învăţaţi; 

Bucură-te, biruitor al întunecaţilor vrăjmaşi; 

Bucură-te, veselie pentru cei ajutaţi de tine; 

Bucură-te, mângâiere a slujitorilor lui Hristos; 
Bucură-te, pom cu roade multe şi frumoase; 

Bucură-te, floare bine-înmiresmată a Sfinţilor; 
Bucură-te, cel ce peste puterile vrăjmaşe ai călcat cu îndrăzneală; 
Bucură-te, cel ce i-ai dat în vileag pe cugetătorii de rele; 
Bucură-te, semn de biruinţă al învăţăturii dumnezeieşti,; 
Bucură-te, cel prin care află odihnă cei suferinzi; 
Bucură-te, cel ce în surghiun cu bucurie te-ai nevoit; 
Bucură-te, cel ce ai împodobit locaşurile sfinte; 
Bucură-te, Sfinte Luca, vrednicule de laudă! 


Condacul 10 


Cugetare sănătoasă având, cu bucurie ai suferit durerile şi tânguirile trupului. Că în 
focul multor ispite ca aurul te-ai luminat, Sfinte Luca slăvite, şi cu adevărat pildă 


te-ai făcut nouă, celor care cântăm lui Dumnezeu: Aliluia! 


Icosul 10 


Ocrotit fund cu lucrările lui Hristos cele sfinte, nebunia necredincioşilor cea de 
multe feluri ai surpat-o, slăvite, şi pe culmile harului ai suit, minunate lucrări să- 


vârşind pentru poporul ce cântă ţie: 

Bucură-te, cel ce ai fost legat pentru Domnul; 

Bucură-te, propovăduitor al mântuirii; 

Bucură-te, cel ce ai îmbrăcat haina celor întemnițați; 
Bucură-te, cel ce în cumplitele închisori ai sălăşluit,; 
Bucură-te, cel ce ai risipit uneltirile călăilor; 

Bucură-te, cel ce ai nimicit cursele demonilor; 

Bucură-te, cel ce pe necredincioşi 1-ai întors spre cele mai bune; 
Bucură-te, cel ce ai însufleţit pe cei osândiţi împreună cu tine; 
Bucură-te, purtător al hainei preoţeşti ca mărturie; 

Bucură-te, mijlocitor al multor minuni; 

Bucură-te, iubitor al rugăciunii către Hristos; 

Bucură-te, nimicitor al relelor deprinderi; 

Bucură-te, Sfinte Luca, vrednicule de laudă! 

Condacul 11 

Către cele de sus înălţându-ţi ochii, mintea şi inima, sfinte ierarhe, iar dimpreună 
cu ele şi mâinile la rugăciune, mila lui Hristos căutai în încercările din surghiun, 
fericite, strigându-I: Aliluia! 


Icosul 11 

Foc ce a luminat cu razele sale cetatea Simferopolei şi toate ţinuturile din jur te-ai 
arătat la bătrâneţe, Sfinte Luca, şi ai sfinţit poporul cel de Dumnezeu iubitor, care a 
rămas nestrămutat în credinţă şi aduce ţie laude ca acestea: 

Bucură-te, icoană prea aleasă a ierarhilor bine cinstitori; 

Bucură-te, cel asemenea cu apostolii; 

Bucură-te, părtaş al tainelor lui Hristos; 

Bucură-te, cel ce îi certai pe clericii neascultători; 

Bucură-te, pildă însuflețită a cinului sfințit; 

Bucură-te, cel ce de săraci ca un iubitor de oameni purtai de grijă; 

Bucură-te, cel ce pe credincioşi i-ai învăţat cele plăcute lui Dumnezeu; 

Bucură-te, cel vrednic de toată cinstirea; 

Bucură-te, pildă de arhipăstor bun; 

Bucură-te, păstor al poporului iubitor de Hristos; 

Bucură-te, cel ce mijloceşti pentru noi tămăduiri; 

Bucură-te, rugător pentru mântuirea noastră; 

Bucură-te, Sfinte Luca, vrednicule de laudă! 


Condacul 12 

Har de sus având, la bătrâneţe ai fost luat de pe pământ la cele de sus şi alergarea 
bine ai săvârşit, cu cetele puterilor îngereşti fiind socotit, slăvite Luca, şi dim- 
preună cu acestea cântând lui Dumnezeu: Aliluia! 


Icosul 12 

Laudă cântând ţie, cu credinţă ne închinăm sfintelor tale moaşte şi icoanei tale, de 
Dumnezeu purtătorule, că precum un izvor de har tămăduieşti bolile celor ce 
cinstim vieţuirea ta, pentru care strigăm ţie unele ca acestea: 

Bucură-te, bărbat făcător de minuni; 

Bucură-te, vindecător al rănilor aducătoare de moarte; 

Bucură-te, iscusinţă neîntrecută a doctorilor; 

Bucură-te, locaş prea frumos al virtuţilor; 

Bucură-te, sălaş neprihănit al dragostei lui Hristos; 

Bucură-te, nume prea dulce casnicilor lui Dumnezeu; 

Bucură-te, cel ce ai primit cunună neveştejită; 

Bucură-te, cel ce ai izgonit taberele diavoleşti; 

Bucură-te, cel ce alungi toată răutatea; 
Bucură-te, dulce cântare a Ortodoxiei; 
Bucură-te, mângâietor al sfintelor mănăstiri; 
Bucură-te, cel ce ne întăreşti şi pe noi totdeauna; 
Bucură-te, Sfinte Luca, vrednicule de laudă! 


Condacul 13 

O, prea lăudate părinte ierarhe Luca, mare doctor fără de arginţi şi rugător pentru 
toată lumea, nu înceta a mijloci către Hristos să ne dăruiască sănătate şi iertare de 
păcate, ca şi în veşnicie, împreună cu tine să-l cântăm: Aliluia / 


Acest Condac se zice de trei ori, după care se citeşte iarăşi Icosul 1, 


Icosul 1 

Înger te-ai arătat, părinte, în vremurile din urmă, între oamenii necăjiţi, că viaţă 
îndumnezeită ducând pe pământ, Sfinte ierarhe Luca, dreptar te-ai făcut cu ade- 
vărat clerului şi mirenilor, pentru care strigăm ţie unele ca acestea: 

Bucură-te, cel cu care se laudă toată Rusia; 

Bucură-te, vas al cucerniciei; 

Bucură-te, dreptar al păstoririi oamenilor; 

Bucură-te, cel ce pe Hristos L-ai mărturisit cu îndrăznire; 

Bucură-te, cel ce vindeci neputinţele muritorilor; 

Bucură-te, cel ce legiuita căsnicie ai iubit; 

Bucură-te, cel ce pe fiu tăi i-ai luminat; 

Bucură-te, laudă sfințită a credincioşilor; 

Bucură-te, podoabă a cinstiţilor episcopi; 

Bucură-te, carte a cereştilor obiceiuri; 

Bucură-te, Sfinte Luca, vrednicule de laudă! 


Apoi rostim această: 
Rugăciune 


Sfinte ierarhe şi mărturisitorule Luca, învăţător al adevărului şi doctor fără de 
arginţi, ție plecăm genunchi sufletului şi ai trupului şi, sărutând icoana ta şi tămă- 
duitoarele tale moaşte, pe tine te rugăm, precum fii pe tatăl lor: Auzi-ne pe noi, 
păcătoşii, şi du rugăciunea noastră la milostivul şi iubitorul de oameni Dumnezeu, 
ca unul care stai înaintea Lui dimpreună cu toţi Sfinți. 

Credem că ne iubeşti cu aceeaşi dragoste cu care i-ai iubit pe fraţii tăi, când vie- 
țuiai în această lume. 


Meşteşugul doctorilor stăpânind, în multe rânduri cu ajutorul harului suferințele 
celor bolnavi ai vindecat, iar după cinstita ta adormire, Stăpânul tuturor te-a arătat 
izvor de tămăduire, că felurite neputinţe se vindecă şi putere se dăruieşte celor ce 
cu evlavie sărută icoana ta şi cinstitele tale moaşte şi cer puternica ta mijlocire. 


Cu totul cinstite şi prea sfinte părinte Luca, nădejdea celor bolnavi, care zac în pa- 
tul durerii, nu uita pe frații noştri cei bolnavi şi cumplit înfivorați de suferinţă. 
Cercetează-i şi izbăveşte-i de neputinţele care îi stăpânesc şi dăruieşte-le vinde- 
care, iar nouă tuturor cele de folos spre mântuire, ca dimpreună cu tine să slăvim 
pe Tatăl şi pe Fiul şi pe Sfântul Duh, o Dumnezeire şi o Împărăţie, acum şi pururea 
ŞI în vecii vecilor. 

Strana: Amin. 


Apoi se cântă Condacul 1, în timpul căruia preotul cădeşte. 


Condacul 1 

Veniţi, iubitorilor de Sfinţi, cu evlavie să lăudăm pe păstorul cel de Dumnezeu 
luminat al Simferopolei şi doctorul cel prea ales, că, vieţuind ca un înger, numele 
cel dumnezeiesc al lui Hristos a mărturisit; pentru care strigăm: Bucură-te, Sfinte 
Luca, vrednicule de laudă! 


După citirea Acatistului, rostim rugăciunea: Cuvine-se, cu adevărat, să te fericim 
pe tine, Născâtoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai slăvită, fără 
de asemănare, decât Serafimii, care, fără stricăciune, pe Dumnezeu-Cuvântul ai 
născut, pe tine, cea cu adevărat Născătoare de Dumnezeu, te mărim. 


[Dacă este preot, acesta rostește Ectenia întreită, după care face otpustul obiş- 
nuit. ] 


In lipsa preotului, după rugăciunea către Maica Domnului, zicem: Pentru rugăciu- 
nile Sfinţilor părinților noştri, Doamne Iisuse Hristoase, Dumnezeul nostru, milu- 
ieşte-ne pe noi! Amin! 

Viaţa Sfântului ierarh Luca, arhiepiscopul Crimeei 


Sfântul Luca al Crimeei s-a născut în anul 1877, în oraşul Kerci din Crimeea, din 
părinţi drepteredincioşi, primind la botez numele de Valentin. De mic a primit o 
aleasă învăţătură, apoi a studiat la Kiev, mai întâi la Academia de Arte Frumoase, 
apoi la Facultatea de Medicină. Atât în vremea războiului ruso-japonez (1904- 
1905), cât şi în timpul primului război mondial (1914-1917), sfântul s-a oferit ca 
voluntar, îndeplinind misiunea de chirurg în mai multe spitale din Rusia. 


În anul 1916, şi-a susţinut doctoratul, apoi s-a hotărât să-şi publice experienţele 
medicale într-o carte numită Eseu despre chirurgia infecțiilor septice, în care pre- 
zenta pentru prima dată informaţii de mare importanţă, care aveau să aducă salva- 
rea multor vieţi omeneşti. 


In anul 1906 tânărul Valentin s-a căsătorit cu Ana, însă o boală incurabilă a prici- 
nuit moartea timpurie a soţiei sale, astfel încât sfântul a rămas singur cu cei patru 
copii ai lor. 


După venirea la putere a stăpânirii atee în Rusia, în anul 1917, medicul Valentin, 
stabilit la Taşkent, nu a încetat a-şi manifesta public credinţa ortodoxă. De aceea, 
ierarhul locului l-a chemat să slujească Bisericii. 


Încredinţat de faptul că aceasta este misiunea şi calea ce îl aşteaptă, doctorul Va- 
lentin a acceptat fără nici o reţinere hirotonia în preot, în anul 1921. In scurt timp, a 
primit şi tunderea în monahism, luând numele de Luca. 


În anul 1923, la cererea credincioşilor, a fost hirotonit arhiepiscop de Taşkent. La 
scurt timp a fost însă întemnițat, urmând un lung şir de 11 ani de pribegie şi sufe- 
rinţe în închisorile comuniste. 


Fiind un chirurg vestit, episcopul Luca a primit aprobarea de a opera în spitalele 
din închisorile prin care a fost purtat. Fiecare operaţie începea şi se termina cu o 
rugăciune către Maica Domnului, iar curăţarea trupului cu iod, spre dezinfectare, 
sfântul o făcea în semnul crucii. 


În anul 1946, reabilitat chiar de prigonitorii săi, datorită faimei sale în întreaga lu- 
me, Sfântul Luca a fost numit arhiepiscop de Simferopol şi Crimeea. Acolo a re- 
înviat credinţa şi viaţa duhovnicească. Predicile lui erau ascultate, pe lângă credin- 
cioşii de rând, de studenţi, intelectuali şi chiar de oameni având altă credinţă. 
Sfântul nu s-a temut niciodată în cuvântările sale a condamna ateismul. 

La bătrâneţe, sfântul şi-a pierdut cu totul vederea. Despre aceasta însă, el spunea: 
„Cel ce şi-a închinat viaţa Domnului nu poate fi niciodată orb, fiindcă Dumnezeu îi 
dă lumina la fel cu cea de pe Tabor”. 


Sfântul Luca al Crimeei a adormit în Domnul la data de 11 iunie 1961. 


Fiind cinstit ca un nou doctor fără de arginţi şi făcător de minuni, ierarhul şi me- 
dicul Luca a fost canonizat în anul 1996. 


Sfintele lui moaşte au fost aşezate în Catedrala „Sfânta Treime” din Simferopol, 
unde săvârşesc tămăduiri minunate. 


In anul 2013, Sfântul Sinod al Bisericii Ortodoxe Române a hotărât înscrierea nu- 
melui său şi în calendarul Bisericii noastre, cu zi de pomenire la 11 iunie. 


O parte din moaştele sale se află şi în ţara noastră, la Paraclisul Institutului Naţio- 
nal de Endocrinologie „C.I. Parhon”, din Bucureşti. 


Pentru rugăciunile lui, Hristoase Dumnezeule, miluieşte-ne pe noi. Amin. 

„Propovăduitor al dreptei cre- 
dințe, mărturisitor și arhiereu stră- 
lucit al pământului Crimeei, stâlp 
neclintit al Ortodoxiei și doctor 
înţelepţit de harul Sfântului Duh, 
Sfinte lerarhe Luca, roagă-te lui 
Hristos Dumnezeu să ne dăru- 
iască pace și mare milă.” 


Troparul Sfântului Ierarh 
Luca al Crimeei 


www.editurapatriarhiei.ro 
ISBN 978-973-616-386-9 


LU 


6 


he e e de e de ae de ar de e he de e de de 


E e A 


% 
d 


A 


pas 
pd 


ps 
ps 


PX > 


h 


Jr 


